ມີຢ່າງ​ນ້ອຍ 26 ຄົນ ຖືກ​ສັງຫານ ໃນການ​ໂຈມ​ຕີ​ທາງ​ອາກາດ ທີ່​ນຳພາ​ໂດຍ Saudi ໃນເຢເມນ
ທ່ານ Almigdad Mojalli ​ແມ່ນ​ນັກ​ຂ່າວ ​ຄົ​ນ​ທີ 6 ​ທີ່​​ໄດ້ຖືກ​ສັງຫານ ​ໃນ​ເຢ​ເມນ ນັບ​ຕັ້ງ​ແຕ່ ເດືອນ​ມັງກອນ ​ປີ 2015 ​ເປັນ​ຕົ້ນ​ມາ.
ການໂຈມຕີທາງອາກາດທີ່ນຳພາໂດຍ ໄດ້ສັງຫານ ຢ່າງນ້ອຍ 26 ຄົນ ທີ່ກອງບັນຊາການຕຳຫຼວດ ໃນນະຄອນ ຫຼວງຂອງເຢເມນ ຄ່ຳຄືນວານນີ້ ຊຶ່ງເຮັດໃຫ້ ມີຈຳນວນຄົນ ຕາຍເພີ້ມຂຶ້ນເປັນເກືອບ 6 ພັນຄົນ ນັບຕັ້ງແຕ່ ໄດ້ ເລີ້ມທຳການໂຈມຕີທາງທະຫານຕໍ່ກຸ່ມຫົວຮຸນແຮງ ທີ່ຄວບຄຸມ ນະຄອນຫຼວງ ນັ້ນ ການໂຈມຕີຕໍ່ກອງບັນຊາການຕຳຫຼວດ ໄດ້ເຮັດໃຫ້ມີຜູ້ຄົນບາດເຈັບຫຼາຍສິບຄົນ ຊຶ່ງສ່ວນໃຫຍ່ນັ້ນແມ່ນພວກຕຳຫຼວດ ພວກຊ່ອຍກູ້ໄພ ແມ່ນຍັງພະຍາຍາມສືບຕໍ່ຊອກຫາພວກທີ່ອາດລອດຊີວິດມາໄດ້ ທີ່ຍັງຕົກຄ້າງ ຢູ່ໃຕ້ກ້ອງຊາກຫັກພັງ ຂອງຕຶກອາຄານນັ້ນ ການໂຈມຕີທາງອາກາດຂອງກຳລັງປະສົມ ພາຍໃຕ້ການນຳພາຂອງ Saudi ໃນວັນອາທິດແລ້ວນີ້ ໄດ້ສັງຫານນັກຂ່າວອິດສະລະຂອງ VOA ແລະອົງການຂ່າວເພື່ອມະນຸດສະທຳ IRIN ທ່ານ Almigdad Mojalli ແມ່ນນັກຂ່າວຄົນທີ 6 ທີ່ໄດ້ຖືກສັງຫານໃນເຢເມນ ນັບຕັ້ງແຕ່ເດືອນມັງກອນປີ 2015 ເປັນຕົ້ນມາ ທ່ານ John Lansing ຜູ້ອຳນວຍການຂອງສະພາຜູ້ວ່າການກະຈາຍສຽງຂອງສະຫະລັດ ທີ່ຄວບຄຸມວິທະຍຸ VOA ໄດ້ກ່າວວ່າ  ທ່ານ Lansing ຍັງໄດ້ກ່າວຕື່ມວ່າ ກະຊວງການການຕ່າງປະເທດສະຫະລັດ ກໍໄດ້ສະແດງເຖິງຄວາມເສົ້າໂສກເສຍໃຈຕໍ່ຄອບຄົວຂອງທ່ານ Mojalli ແລະໄດ້ກ່າວວ່າ ຂະນະນີ້ ຍັງຢູ່ໃນຂັ້ນຕອນການດຳເນີນງານຂອງ ການເກັບກຳຂໍ້ມູນຕ່າງໆ ກ່ຽວກັບການຕາຍຂອງທ່ານ Mojalli ຢູ່